google/wiki40b huggingface dataset:
Philip Mountbatten

Životopis

Narodil sa na gréckom ostrove Korfu ako Filip (Philippos – Φίλιππος), princ grécky a dánsky. Jeho rodičmi boli Andrej (Andreas – Ανδρέας), syn gréckeho kráľa Juraja I. a princezná Alica z Battenbergu.
V roku 1922 bol evakuovaný z Grécka a spolu s otcom zbavený gréckeho občianstva.
Počas druhej svetovej vojny slúžil v britskom vojenskom námorníctve. V roku 1947 po získaní britského občianstva odložil rodové meno Schleswig-Holstein-Sonderburg-Glücksburg (napriek jeho vojnovým zásluhám mu vyčítali spriaznenosť s nemeckými rodmi z ktorých niektoré mali blízko k nacistickému režimu) a prijal meno matky Battenberg v poangličtenej forme Mountbatten. 20. novembra 1947 sa vo Westminsterskom opátstve oženil s korunnou princeznou Alžbetou.
V Británii sa vďaka svadbe stal vojvodom z Edinburghu, jeho kráľovskou výsosťou a britským princom.
Spolu s kráľovnou Alžbetou II. majú štyri deti, osem vnúčat (od každého dieťaťa dve) a osem pravnúčat (stav júl 2019).
Princ Philip je 480. v poradí na britský trón cez svoju prastarú matku Alicu, dcéru kráľovnej Viktórie.
V apríli 2009 sa stal najdlhšie pôsobiacim manželským partnerom v britskej histórii, ďalej je (vo veku 98 rokov) najstarším partnerom vládnuceho monarchu.
Rovnako ako jeho manželka Alžbeta II. je prapravnukom britskej kráľovnej Viktórie, z tohto dôvodu patrí tiež medzi následníkov britského trónu.
V máji 2017 oznámil, že sa rozhodol stiahnuť do ústrania a nebude sa ďalej zúčastňovať oficiálnych udalostí.
Grand canyon du Verdon

Grand canyon du Verdon alebo Gorges du Verdon je jeden z najhlbších kaňonov Európy. Nachádza sa v juhovýchodnom Francúzsku, na hranici Provensálskych a Prímorských Álp. Dosahuje maximálnu hĺbku vyše 700 m a vápencové steny sú v najužšom mieste od seba vzdialené iba 6 m. Tiahne sa v dĺžke 21 km od mestečka Castellane až k priehrade Lac de Sainte-Croix. Preteká ním rieka Verdon. Samozrejme patrí do zoznamu unesco.
Multiplace

Multiplace je každoročný nesúťažný festival umenia nových médií a sieťovej kultúry, ktorý sa koná od roku 2002 vo viacerých mestách na Slovensku, v Česku a iných krajinách. Je najväčším podujatím svojho druhu na Slovensku a spolu s pražským festivalom Enter, Bienále WRO vo Wroclawi a Ars Electronicou v Linzi patrí k hlavným prehliadkam umenia nových médií v strednej Európe. Festival sa koná na jar, trvá jeden až dva týždne a ponúka okolo stovky koncertov, performance, dielní, výstav, prednášok, projekcií, diskusií a ďalších akcií. Duchovnou mamou festivalu je Mária Rišková. Po nej sa pri koordinácii vystriedali Katarína Kucbelová, Zuzana Duchová, Dušan Barok a Barbora Šedivá. Siedmy ročník festivalu sa konal v štrnástich mestách: Báhoň, Banská Bystrica, Berlín, Bratislava (festivalové infocentrum), Brno (festivalové infocentrum), Budapešť, Glasgow, Košice, Nitra, Ostrava, Praha, Reykjavík, Trnava, Žilina. 
Multiplace má okrem svojho zamerania na živú oblasť mediálneho umenia, dve špeciality. Koná sa paralelne vo viacerých mestách naraz, a má formu blízku otvorenej organizácii.

Organizácia

Organizácia Multiplace prebieha v troch pracovných skupinách: koordinačnej, programovej a teoretickej. Hlavným komunikačným nástrojom každej skupiny je mailing list. Koordinačná skupina má pravidelné stretnutia, z ktorých na internete publikuje správy. Raz do roka sa koná stretnutie programovej skupiny, organizátorov. Archívy všetkých troch mailing listov sú prístupné verejnosti. Účasť vo všetkých pracovných skupinách je otvorená.

História

Multiplace vznikol ako koordinovaná akcia ľudí, ktorých spájal spoločný záujem prezentovať nové formy kreativity súvisiace s novými technológiami. V apríli 2002 sa spojili klub Buryzone, Galéria Jána Koniarka, Galéria Priestor, združenie Atrakt Art, Rokast, Subterra, České centrum a Rakúske kultúrne fórum a počas piatich dní na siedmich miestach v Bratislave, Trnave a Nitre pripravili prezentácie a vystúpenia softvérových inžinierov, umelcov pracujúcich s novými médiami, digitálnych filmárov, video umelcov a hudobníkov zo Slovenska, Česka, Rakúska a Fínska. Príznačnou pre kontext tzv. nových médií bola práve rôznorodosť profesionálnych pozadí účinkujúcich a organizátorov. Z akcie sa stal každoročný festival, do ktorého sa zapájali ďalší organizátori, lokácie, projekty, umelci. Dnes je už Multiplace v slovenskom a českom prostredí synonymom pojmu nové médiá, i vrátane jeho neurčitej povahy. V roku 2006 sa doň zapojilo 30 organizátorov na 17 lokáciách v 11 mestách s vyše 100 akciami, ktoré siahali od púšťania video artu cestujúcim v autobusoch medzi Prahou a Bratislavou, cez performance zo zvukov varenia ryže s dusenou zeleninou, nábor chodcov na výpravu na Mars až po divadlo tematizujúce súkromný život v byte jeho dočasných hostiteľov.
Štátny jazyk

Štátny jazyk je jazyk používaný vo verejnej správe. Jeho povinnú znalosť občanmi zaručuje štát. Pojem nie je obsahovo zhodný s pojmom úradný jazyk, ale vo väčšine štátov sa úradný jazyk chápe ako identický so štátnym jazykom.

Slovensko

Na Slovensku je podľa Ústavy Slovenskej republiky aj podľa zákona o štátnom jazyku štátnym jazykom slovenský jazyk. Zákon o štátnom jazyku upresňuje, že štátnym jazykom sa tu myslí slovenský jazyk v jeho kodifikovanej podobe (t. j. v podobe, ktorú "na podnet odborných slovakistických výskumných pracovísk a odborníkov v oblasti štátneho jazyka schvaľuje a zverejňuje Ministerstvo kultúry Slovenskej republiky na svojej internetovej stránke" - pozri kodifikačná príručka), a že však "tým sa nevylučuje používanie inojazyčných nových odborných pojmov, termínov alebo pomenovaní nových skutočností, na ktoré sa ešte neustálil a nekodifikoval v štátnom jazyku vhodný rovnocenný výraz, ako aj používanie nespisovných jazykových prostriedkov, ak ide o ich funkčné využitie, najmä v umeleckej tvorbe a v publicistike."
Beaucourt (obec)

Poloha

Obec má rozlohu 4,95 km². Najvyšší bod je položený 575 m n. m. a najnižší bod 375 m n. m.

Obyvateľstvo

Počet obyvateľov obce je 5 106 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pierre Duchesne

Životopis

Vyštudoval právo na Université Laval v Québecu a od roku 1966 pracoval ako notár v Sept-Îles. Od roku 1974 pôsobil v rôznych funkciách québeckého národného zhromaždenia. Od roku 1984 do decembra 2001 bol generálnym tajomníkom a do konca roku 2003 zvláštnym poradcom parlamentu. Je vydavateľom La Procédure parlementaire du Québec a autorom Le Règlement Annou de l'Assemblée nationale.
V máji 2007 ho premiér Kanady Stephen Harper menoval viceguvernérom Quebecu. Prísahu zložil 7. júna 2007.
Time Warner Center

Time Warner Center je budova stojaca na Columbus Circle na rohu Central Parku v New York City. Skladá sa z dvoch mrakodrapov, tie sú na spodných poschodiach prepojené obchodnými priestormi a garážami. Obe veže majú 55 poschodí a ich strechy sú vo výške 229 metrov nad úrovňou ulice.
Stavebné práce na budove začali v roku 2000 a ukončené boli v roku 2003. Náklady na stavbu boli 1,6 miliardy dolárov, to z TWC robí jednu z najnákladnejších budov, aké kedy boli v USA postavené. Navrhla ich firma Skidmore, Owings and Merrill. Podlahová plocha je asi 260 000 m² a najväčší priestor zaberá firma Time Warner. Nachádzajú sa tu aj kancelárie iných firiem, Mandarin Oriental Hotel, obchodné priestory a vo vyšších poschodiach luxusné byty.
Lambrey

Poloha

Obec má rozlohu 6,08 km². Najvyšší bod je položený 295 m n. m. a najnižší bod 228 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Major

Životopis

V roku 1675-1677 študoval filozofiu a teológiu na univerzite vo Wittenbergu. Po štúdiách pôsobil ako evanjelický kňaz a rektor v Lovinobani a v Kremnici. V roku 1714-1715 riaditeľ reformačnej mestskej partikulárnej latinskej školy v Banskej Bystrici. Neskôr kňaz v Lovinobani a napokon v Kameňanoch.
Autor latinskej a nemeckej príležitostnej poézie vydávanej samostatne i v spisoch iných autorov.
Écaussinnes

Obyvateľstvo

Obec má približne  10 511  obyvateľov (2010).
Menaucourt

Poloha

Obec má rozlohu 6,3 km². Najvyšší bod je položený 376 m n. m. a najnižší bod 227 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Vavro

Štúdium

Štúdium na Vyššej škole umeleckého priemyslu v Bratislave absolvoval v rokoch 1950 – 1954,
v rokoch 1982 – 1985 absolvoval nadstavbové štúdium na bratislavskej Filozofickej fakulte Univerzity Komenského.

Kariéra

Kariéru odštartoval v roku 1949 ako karikaturista v časopise Roháč, kde začal uverejňovať svoje práce, neskôr bol vedúcim výtvarného oddelenia, kresbami doň prispieval 41 rokov.
Venoval sa aj animovanému filmu (Valibuk, Ceruzkine príhody a iné), plagátu a voľnej maľbe. V 90. rokoch krátko pôsobil ako kreatívny riaditeľ štúdia animovanej tvorby v Luxembursku.
Posledné roky svojho života trávil vo Viničnom pri Bratislave, kde mal aj svoj ateliér.
Zákopová vojna

Zákopová vojna je forma vojny, v ktorej obe strany držia opevnené pozície, pričom bojové línie sú statické. Zákopová vojna vznikla v období, keď bola revolúcia vo vývoji palebnej sily o krok napred pred podobným rozvojom v oblasti mobility na bojisku, čo vyústilo do pomalej a vyčerpávajúcej formy vojny, pri ktorej obe strany sústrediac sa prevažne na obranu, vystavali prepracovaný a ťažko opevnený systém zákopov a podzemných stavieb, ktorý pozdĺž celej frontovej línie zrkadlovo kopíroval ten nepriateľský, so živou silou na oboch stranách kryjúcou sa za ostnatým drôtom a navzájom sa ohrozujúcou paľbou z ručných zbraní. Oblasť nachádzajúca sa medzi proti sebe ležiacimi frontovými líniami, známa ako územie nikoho, bola naplno vystavená ničivým účinkom paľby z ručných zbraní a delostrelectva oboch strán. Pri útokoch, dokonca aj pri tých úspešných, boli ťažké straty samozrejmosťou. Zákopová vojna sa vyskytla v priebehu krymskej vojny, americkej občianskej vojny, rusko-japonskej vojny, druhej búrskej vojny a vrchol rozmachu dosiahla v krvavých bojoch na západnom fronte prvej svetovej vojny. Charakteristické pre zákopovú vojnu boli útoky pechoty vybavenej opakovacími puškami na opevnené postavenia bránené paľbou guľometov. Takéto útoky mali spravidla za následok ťažké straty útočiacich vojsk. V určitej forme tiež bola príznačná pre obdobia stabilizácie frontových operácií počas druhej svetovej vojny.
Zákopová vojna je často sprevádzaná opotrebovávacou vojnou.
Zott

Zott vo svete

Spoločnosť Zott má zastúpenie vo viac ako 75 krajinách a obchodné centrály v Česku, Slovensku, Maďarsku a Singapure, a tiež zastúpenie v Rusku.

Zott v Nemecku

História spoločnosti začala v roku 1926, kedy Anna a Balthasar Reiterovci kúpili mliekareň v bavorskom Mertingene. Balthasar Reiter zomrel v mladom veku a ovdovená Anna Reiterová sa druhýkrát vydala za Georga Zotta, po ktorom je spoločnosť pomenovaná dodnes. V 90. rokoch minulého storočia začal Zott expandovať do východnej Európy a stal sa tak významným hráčom na trhu v bývalom Československu, Poľsku a Maďarsku, kde pôsobí dodnes.
Materský závod zoskupenia Zott sa nachádza v Mertingene (Bavorsko). Vyrábajú sa v ňom jogurty, dezerty a mozzarella. Ďalší nemecký výrobný závod sa nachádza v meste Günzburg (Bavorsko). V Günzburgu sa vyrábajú tvrdé a polotvrdé syry, tavené syry a rôzne práškové produkty.

Zott v Poľsku

V Poľsku má Zott výrobné závody v mestách Opole, Glogowo a Racibórz. Vyrábajú sa tam ovocné jogurty, produkty značky Natura, dezerty, nápoje a tvaroh.#

Zott v Bosne a Hercegovine

V Bosne a Hercegovine má Zott výrobný závod v meste Gradačac. Vyrába sa tam UHT mlieko, produkty značky Natura a nápoje.

Reklama

V televíznej reklame pre značku Zott sa objavili prominenti ako Maxl Graf a Roberto Blanco. V roku 2010 robil značke Monte reklamu brankár René Adler spolu s bratom Ricom Adlerom. V roku 2013 zmenila spoločnosť Zott reklamné tváre pre značku Monte. Do konca roka 2013 propagovali značku majster sveta vo Windsurfingu Philip Köster so setrou Kyrou. Od mája 2015 je reklamnou tvárou Zottarelly, mozzarelly od Zottu, kuchár Nils Egtermeyer.

Kuchárska kniha Zottarella

V spolupráci s vydavateľstvo Tre Torri sa spoločnosť Zott snažila v rámci receptovej súťaže nájsť inovatívne recepty z Mozzarelly. 200 najlepších bolo uverejnených v kuchárskej knihe Mozzarella – varenie s bielym zlatom.
Saint-André-sur-Orne

Poloha

Obec má rozlohu 3,68 km². Najvyšší bod je položený 53 m n. m. a najnižší bod 3 m n. m.

Obyvateľstvo

Počet obyvateľov obce je 1937 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG Optimus Black

LG Optimus Black je smartfón od kórejskej firmy LG.

Úvod

Tento model sa radí vďaka svojej dobrej hardvérovej výbave, slušnej optimalizácii a kvalitnému dielenskému spracovaniu medzi jedny z najvydarenejších telefónov tohto kórejského výrobcu. Síce nedisponuje dvojjadrovým procesorom ako podobný typ smartfónu LG Optimus 2X, ale aj tak má dobre odladený systém, rýchle reakcie, nízku hmotnosť a kvalitný displej s uhlopriečkou štyri palce.

Výbava telefónu

Smartfón LG Optimus Black je vybavený operačným systémom Android 2.2.2 (možnosť aktualizácie na Android 2.2.3), 1 GHz procesor TI OMAP 3630. Rozmery telefónu: 122 x 64 x 9,2 mm a hmotnosť 109 gramov vrátane batérie. Na prednej strane telefónu je multi-touch dotykový displej s rozlíšením WVGA (480 × 800 px), 16 miliónov farieb, 4 palca uhlopriečka.
Ďalej v telefóne nájdeme hudobný a video prehrávač, bluetooth, GPS s pravidelne aktualizovanými mapami Google, Wi-Fi pripojenie k internetu, 5 MPx fotoaparát, záznam videa v HD rozlíšení, predný 2 MPx fotoaparát pre videohovory.
Compiègne

Geografia

Susedné obce: Clairoix, Choisy-au-Bac, Margny-lès-Compiègne, La Croix-Saint-Ouen, Saint-Jean-aux-Bois, Vieux-Moulin, Jaux a Venette. Obec má rozlohu 53,1 km². Najvyšší bod je položený 134 m n. m. a najnižší bod 31 m n. m.

Lesík pri Compiègne

V lesíku pri Compiègne boli vo vlakovom vozni podpísané dva významné dokumenty. Prímerie Nemecka a Francúzska, ktoré ukončilo prvú svetovú vojnu a kapitulácia Francúzska počas druhej. Pri kapitulácii Francúzska Hitler zvolil toto miesto zámerne, aby odčinil nemeckú potupu z prvej svetovej vojny. Miesto obsahuje niekoľko pamätníkov a repliku železničného vozňa.

Šport

Štartujú tu tradičné jednodňové cyklistické preteky Paris-Roubaix. Mesto bolo aj cieľom 3. etapy pretekov Tour de France 2007.
Tayac

Poloha

Obec má rozlohu 7,22 km². Najvyšší bod je položený 87 m n. m. a najnižší bod 37 m n. m.

Obyvateľstvo

Počet obyvateľov obce je 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ragby na Stredoamerických a karibských hrách

Ragby na Stredoamerických a karibských hrách je ragbyový turnaj, ktorý sa koná v rámci multišportového podujatia Stredoamerických a karibských hier. Organizuje ho Ragbyová asociácia Severnej Ameriky a Karibiku (NACRA) v spolupráci so Stredoamerickou a karibskou športovou organizáciou (CASCO), a to iba v sedmičkovej forme ragby. Do programu hier bol turnaj prvýkrát zaradený až na 21. Stredoamerických a karibských hrách v roku 2010 v portorickom Mayagüez, vtedy iba v mužskej kategórii. Samotný ragbyový turnaj sa však uskutočnil v meste Providence, na Guyane. Ženský turnaj mal premiéru na 22. Stredoamerických a karibských hrách v roku 2014 v mexickom meste Veracruz.
Moydans

Poloha

Moydans má rozlohu 10,51 km². Najvyšší bod je položený 1 494 m n. m. a najnižší bod 633 m n. m.

Obyvateľstvo

Moydans má 53 obyvateľov (2009).
Graf vývoja obyvateľstva:
Zdroje: INSEE
Reigneville-Bocage

Poloha

Obec má rozlohu 2,27 km². Najvyšší bod je položený 37 m n. m. a najnižší bod 13 m n. m.

Obyvateľstvo

Počet obyvateľov obce je 32 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lucius Iunius Moderatus Columella

Dielo

Columella, ako sa zdá, písal svoju prácu o poľnohospodárstve nadvakrát. Z prvej, staršej edície sa dochovala jediná kniha, ktorá nesie názov De arboribus (O stromoch). Druhá edícia, nesúca názov celého diela, Res rustica (O poľnohospodárstve), sa zachovala v plnom znení, teda v dvanástich knihách. Obsahom jednotlivých kníh je pôdohospodárstvo, včelárstvo, sadárstvo, záhradníctvo, ošetrovanie stromov, vinárstvo, chov dobytka a drobného zvieratstva a úlohy hospodára a jeho ženy pri udržiavaní a zveľaďovaní statku.
Desiata kniha nazývaná De cultu hortorum (O záhradníctve) je písaná ako básnická skladba v hexamteroch. Je to pocta Vergíliovi, ktorí v svojom diele o roľníctve, Georgica, o záhradách nepojednával a uviedol, že túto možnosť ponecháva neskorším autorom.
Columella používa mnohé zdroje z bohatej literatúry o poľnohospodárstve, ktoré považovali Rimania za jednu z tradičných činností svojho národa. Z latinských autorov sú to predovšetkým Marcus Porcius Cato, autor spisu De agri cultura (O poľnohospodárstve), a Marcus Terentius Varro, autor diela De re rustica (O poľnohospodárstve). Jeho ďalšími prameňmi sú práce, ktoré sa nám nedochovali: pojednania gréckeho spisovateľa Xenofonta, poľnohospodárstvu venované oddiely encyklopédie Aula Cornelia Celsa, práce kartáginského spisovateľa Magona, rímskeho vzdelanca Gnaea Tremellia Scrofa a ďalších.
De re rustica je venované istému Publiovi Silvanovi.
Pontenx-les-Forges

Poloha

Obec má rozlohu 80,62 km². Najvyšší bod je položený 56 m n. m. a najnižší bod 9 m n. m.

Obyvateľstvo

Počet obyvateľov obce je 1 480 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laniscourt

Poloha

Obec má rozlohu 3 km². Najvyšší bod je položený 181 m n. m. a najnižší bod 68 m n. m.

Obyvateľstvo

Počet obyvateľov obce je 171 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Olve Eikemo

Začiatky

Vyrastal v Lysefjordene. Bol veľkým obdivovateľom kapely Kiss. Svoju hudobnú kariéru začal v skupine Old Funeral, kde bol aj jeho budúci spoločník Demonaz a takisto aj Varg Vikernes z kapely Burzum.

Immortal

História Immortal sa začala v roku 1989, kedy ešte skupina niesla názov Amputation. Počas celej histórie tejto kapely sa Olve objavoval za rôznymi nástrojmi kvôli nejednotnej zostave. Bol gitarista, spevák, basgitarista, bubeník, klávesák, ale aj textár. V štúdiu slúžil hlavne ako spevák, gitarista a bubeník, zatiaľ čo Demonaz hral sólovú gitaru. Problémy však pokračovali aj po tom, čo prišiel na miesto bubeníka Horgh. Po vydaní albumu Blizzard Beasts bol Demonazovi diagnostikovaný akútny zápal šľachy, no zostal v kapele ako hlavný textár a manažér skupiny. Na albume At The Heart Of Winter hrá Abbath už len na gitare a basgitare.

Gitary

V minulosti Abbath používal gitary GHL Jackson Randy Rhoads, ktoré si upravil o nové snímače a vlastnú potlač. Aktuálne používa ESP LTD DV8-R Dave Mustaine Model.

Zosilovače

Používa Engl Powerball zosilňovače, Peavey Bandit a tiež Mesa/Boogie. Momentálne uvažuje nad zmluvou s ESP.

Basy a bicie

Abbath používa bicie značky Pearl a basy B. C. Rich Ironbird.

"I"

V roku 2006 Abbath založil novú skupinu pomenovanú I. Je v nej frontmanom a gitaristom. V tom istom roku vydala skupina album s názvom Between Two Worlds.
Saint-Martin-des-Plains

Poloha

Obec má rozlohu 3,87 km². Najvyšší bod je položený 485 m n. m. a najnižší bod 393 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Izegem

Obyvateľstvo

Mesto má približne 27 111 obyvateľov (2010).
Prez-sous-Lafauche

Poloha

Obec má rozlohu 22,59 km². Najvyšší bod je položený 433 m n. m. a najnižší bod 320 m n. m.

Obyvateľstvo

Počet obyvateľov obce je 349 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manthelon

Poloha

Obec má rozlohu 14,55 km². Najvyšší bod je položený 177 m n. m. a najnižší bod 115 m n. m.

Obyvateľstvo

Počet obyvateľov obce je 291 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eckbolsheim

Poloha

Obec má rozlohu 5,34 km². Najvyšší bod je položený 154 m n. m. a najnižší bod 139 m n. m.

Obyvateľstvo

Počet obyvateľov obce je 6 446 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monthodon

Poloha

Obec má rozlohu 33,91 km². Najvyšší bod je položený 172 m n. m. a najnižší bod 115 m n. m.

Obyvateľstvo

Počet obyvateľov obce je 615 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grozon

Poloha

Obec má rozlohu 14,25 km². Najvyšší bod je položený 385 m n. m. a najnižší bod 239 m n. m.

Obyvateľstvo

Počet obyvateľov obce je 483 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaʼba-je Zardošt

Ka’ba-je Zardošt (iné prepisy: Ka’ba-je Zardušt, Ka’be-je Zardošt/Zardušt, Ka’ba-i Zardošt/Zardušt) alebo Ka’ba-je Zartošt (iné prepisy: Ka’ba-je Zartušt, Ka’be-je Zartošt/Zartušt, Ka’ba-i Zartošt/Zartušt), doslova: Zaratuštrova Ka‘ba, je vežovitá kultová stavba v Nakš-e Rostame v Iráne, iba niekoľko kilometrov severozápadne od Perzepolisu.
Je postavená z vápencových kvádrov svetlej a tmavej farby a jej výška je zhruba 12,6 metra. Väčšina historikov sa domnieva, že ju dal postaviť perzský kráľ Dareios I. z dynastie Achajmenovcov krátko po svojom nástupe na trón (522 pred Kr.). O jej presnej funkcii sa názory dodnes rozchádzajú. Mohlo ísť jednak o chrám, kde bol uchovávaný posvätný oheň, jednak o provizórnu kráľovskú hrobku, ktorá stratila svoj význam po dokončení skalných hrobov v rostamskej skale. Uvažuje sa aj o tom, že tu mohli byť prechovávané kráľovské štandardy alebo posvätné knihy.
V rokoch 1936 - 1939 objavil Erich F. Schmidt pri základoch Ka‘by pod úrovňou terénu trojjazyčný grécko-partsko-stredoperzský nápis kráľa Šápúra I., opisujúci jeho vojny proti Rímu (zhruba v rokoch 242-260 po Kr.). Okrem toho sa tu našiel aj nápis popredného zoroastrického duchovného z 3. storočia, kňaza Kartíra. Obidva nápisy poskytujú cenné svedectvo o politike a organizácii perzskej ríše počas prvých Sásánovcov.
Christian Martinelli

MS v biatlone

Zatiaľ sa zúčastnil troch MS v biatlone s tým že maximum dosiahol v roku 2009 keď v súťaži štafiet skončil na 7. mieste.
Pohár EHF mužov

Štruktúra

Hrá sa vyraďovacím spôsobom, keď v každom kole proti sebe dva tímy odohrajú 2 zápasy (každý tím hrá raz doma a raz vonku) a ten s lepším skóre postúpi do ďalšieho kola. Od sezóny 2012/13 hrajú najlepšie 4 tímy final four.
Cires-lès-Mello

Poloha

Obec má rozlohu 16,73 km². Najvyšší bod je položený 149 m n. m. a najnižší bod 32 m n. m.

Obyvateľstvo

Počet obyvateľov obce je 3 593 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Remo Cicutto

Komunálna politika

Od roku 2002 do roku 2014 zastával funkciu primátora Piešťan. Po víťazstve v komunálnych voľbách 27. novembra 2010, vykonával túto činnosť tretie volebné obdobie, čím je najdlhšie úradujúcim primátorom v histórii mesta. Takisto je už od roku 2005 poslancom zastupiteľstva Trnavského samosprávneho kraja za okres Piešťany, ako aj členom rady a predsedníctva ZMOS-u.

Komunálne voľby 2010

Cicutto zvíťazil vo voľbách na primátora s jasným náskokom, získal ako nezávislý 4 237 hlasov, pričom druhý Miloš Tamajka (Smer-SD) mal len niečo vyše 2 600 a tretia Katarína Cibulková (SDKÚ-DS, KDH, Most-Híd) 1 367 hlasov. Takisto získal najviac hlasov aj v hlasovaní za poslanca mestského zastupiteľstva (1 254), no keďže sa stal primátorom, na tento post nezasadol.

Komunálne voľby 2014

Cicuttovi sa nepodarilo obhájiť mandát primátora, kedy skončil s 2274 hlasmi až na treťom mieste za víťazom Milošom Tamajkom a Tomášom Hudcovičom, všetci kandidovali ako nezávislí kandidáti. Naďalej pôsobí ako mestský poslanec.

Rodina

Rodina Cicuttovcov sa do Piešťan prisťahovala na začiatku 20. storočia z Talianska ako kamenári a stavitelia. Je druhýkrát ženatý a má tri deti.